ओबामा ने लीबिया में ड्रोन हमलों की अनुमति दी : गेट्स  
ओबामा ने लीबिया में गद्दाफी की सेना के खिलाफ चालक रहित ड्रोन विमानों से हमले की अनुमति दे दी है।
अमेरिकी रक्षा मंत्री रॉबर्ट गेट्स ने कहा है कि राष्ट्रपति बराक ओबामा ने लीबिया में गद्दाफी की सेना के खिलाफ चालक रहित ड्रोन विमानों से हमले की अनुमति दे दी है। गेट्स ने पेंटागन में आयोजित एक संवाददाता सम्मेलन में कहा, राष्ट्रपति ओबामा का विचार है कि हमें अपनी अद्वितीय क्षमताओं का इस्तेमाल करना चाहिए। इसलिए उन्होंने सटीक निशाना लगाने की क्षमता वाले ड्रोन के इस्तेमाल की इजाजत दी है।   अमेरिकी सेना उप प्रमुख जेनरल जेम्स कार्टराइट का कहना है कि लीबिया में पहली बार ड्रोन का इस्तेमाल किया गया लेकिन खराब मौसम की वजह से वह बिना कार्रवाई के ही वापस लौट आया। उन्होंने कहा, ड्रोन लड़ाकू जेट विमानों की तुलना में काफी नीचे उड़ान भर सकते हैं और वह शहरी इलाकों के लिए एकदम सटीक हैं।